|  |  |
| --- | --- |
|  | Cari ***s*** dalam Wikikamus bahasa Melayu, kamus bebas. |

**S** ialah huruf Rumi yang ke-19. Namanya disebut *ess* /ɛs/.

Dalam kebanyakan sistem tulisan yang memakai huruf Rumi, serta juga Huruf Fonetik Antarabangsa, huruf *s* selari kepada frikatif alveolar tanpa suara, kecuali bahasa Vietnam dan bahasa Hungary, yang mana huruf ini melambangkan frikatif postalveolar tanpa suara /ʃ/, seperti "sy" dalam "syarat." Bahasa-bahasa lain termasuk bahasa Inggeris, Portugis dan Jerman mengandungi perkataan yang mana "s" mewakili bunyi /ʃ/, tetapi daftar eja ini dianggap sebagai pengecualian daripada hukum asas.

Sejarah
-------

| Proto-Semitic š | Phoenician S | Etruscan S | Greek Sigma |
| --- | --- | --- | --- |
|  |  |  |  |

Huruf Syin ("gigi") dari bahasa-bahasa Semitik pernah mewakili frikatif postalveolar tanpa suara /ʃ/ (seperti dalam *sy*arat). Bentuk asalnya mungkin mewakili gambar gigi atau buah dada. Bahasa Greek tidak mempunyai bunyi ini, maka huruf sigma (Σ) digunakan untuk mewakili /s/. Nama "sigma" barangkali dipetik daripada huruf Semitik "Sâmek" (ikan; tulang belakang) dan bukannya "Šîn". Dalam bahasa Etruscan dan Latin, nilai [s] dikekalkan, dan hanya dalam bahasa modenlah di mana huruf ini dipakai untuk mewakili bunyi lain, seperti frikatif postalveolar tanpa suara [ʃ] dalam bahasa Hungary dan Jerman (sebelum p, t) atau frikatif alveolar bersuara [z] dalam bahasa Inggeris (*rise*, "bangun"), Perancis (*lisez*, "baca") dan Jerman (*lesen*, "membaca").

|  |  |
| --- | --- |
|  | Laman ini mengandungi **transkripsi fonetik dari Abjad Fonetik Antarabangsa (AFA)**. Untuk panduan pengenalan simbol-simbol AFA, sila lihat Bantuan:AFA. Untuk membezakan antara simbol [ ], / / dan ⟨ ⟩, sila lihat IPA § Tanda-tanda kurung dan pembatas-pembatas transkripsi. |

Pada masa dahulu, satu bentuk alternatif bagi *s*, iaitu ſ (*s* panjang), diguna pada permulaan atau pertengahan perkataan dalam bahasa-bahasa Eropah tertentu; bentuk terkininya, *s* spendek, diguna pada akhir perkataan. Contonhya, *sinfulness* ("penuh dosa") ditulis sebagai *ſinfulneſs* menggunakan *s* panjang itu. Penggunaan *long s* merosot menjelang awal abad ke-19, gara-gara untuk mengurangkan kekeliruan dengan huruf *f* kecil. Ligatur "ſs" (atau "ſz") dalam bahasa Jerman menjadi *ess-tsett* ( ß ).

Dalam buku teks biologi sekolah tinggi yang digunakan pada 1960-an, sepatah teks yang membincangkan penemuan sel dalam tisu haiwan oleh ahli biologi Inggeris bernama Robert Hooke dihasilkan semula secara fotostatik, termasuklah "s panjang." Suatu penjelasan membacakan, "*The type is quaint, but once you notice that an* s *is often much like an* f, *you fhould have little trouble reading it.*" ("Cetakan ini aneh tetapi menarik, tetapi apabila anda mendapati huruf *s* kelihatan bagai huruf *f*, maka anda fepatutnya mendapati tidak fukar membacanya.")

Kod-kod pengkomputeran
----------------------

Perwakilan alternatif S

|  |  |
| --- | --- |
| fonetik NATO | Kod Morse |
| Sierra | ··· |
|  |  |  | ⠎ |
| Bendera isyarat | Semafora | Panduan ASL | Braille |


| Titik kod | Huruf besarS | Huruf kecils |
| --- | --- | --- |
| Unikod | U+0053 | U+0073 |
| ASCII | Perpuluhan | 83 | 115 |
| Perduaan | 01010011 | 01110011 |
| EBCDIC | 226 | 162 |

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***S***. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |